b'\n_START_ARTICLE_\nTona\xc5\xbea (ladja)\n_START_PARAGRAPH_\nTona\xc5\xbea (ang. tonnage) je merjenje tovorne sposobnosti ladij. S tona\xc5\xbeo se ne vedno meri te\xc5\xbee. V primerih kot so npr. nosilnost (DeadWeight Tonnage - DWT) ali pa izpodriv je tona\xc5\xbea merilo za te\xc5\xbeo (maso). V drugih primerih kot so npr. pri GT, GRT, NT, NRT, SCNT je v bistvu tona\xc5\xbea merilo za volumen - volumenska tona\xc5\xbea._NEWLINE_Merjenje predvsem volumenske tona\xc5\xbee je v nekaterih primerih zapleteno. Tona\xc5\xbee so pomembne pri certifikaciji, registraciji, pri taksah v pristani\xc5\xa1\xc4\x8du in npr. pri vozninah, ko pre\xc4\x8dkajo prekop. Da so zadeve \xc5\xa1e bolj komplicirane se v nekaterih primerih pri masni tona\xc5\xbei poleg metrskih ton, uporablja \xc5\xa1e kratke (907,2 kg oziroma 2000 funtov) oziroma dolge tone (1016 kg oziroma 2 240 funtov).\n_START_SECTION_\nMasna tona\xc5\xbea\n_START_PARAGRAPH_\nIzpodriv je masa vode, ki jo ladja izpodriva oziroma druga\xc4\x8de re\xc4\x8deno masa ladje._NEWLINE_Nosilnost (ang. DeadWeight Tonnage - DWT) je masa tovora, ki ga lahko ladja preva\xc5\xbea. Vklju\xc4\x8duje tovor, gorivo, posadko, vodo in drugo. Vklju\xc4\x8duje vse razen te\xc5\xbee prazne ladje.'